Publication: Magyar Közlöny
Issue: MK-2009-165 (Year: 2009, Number: 165)
Era: 2004-2010
Section: 2009. évi CXX. törvény*
Paragraph Index: 2351

(4) A fuvarozó nem felel azért a kárért, amely annak a következménye, hogy a fuvaroztató az áruküldemény továbbításához szükséges okmányokat nem adta át, azokat helytelenül töltötte ki, vagy a fuvarozót nem tájékoztatta az áruküldeménynek a fuvarozás szempontjából lényeges tulajdonságairól, rendkívüli értékérõl. 5:256. § [Vélelem az áruküldemény elveszésérõl] Ha a fuvarozó az áruküldeményt a fuvarozási határidõ lejártától – ha kiszolgáltatási akadály van, annak megszûnésétõl – számított harmincadik nap elteltével nem szolgáltatja ki, azt a fuvaroztató elveszettnek tekintheti, és követelheti a fuvarozótól az áruküldemény elveszése miatt keletkezett kárának megtérítését. Ha az áruküldemény a kártérítés megfizetése után megkerül, a fuvaroztatót azonnal értesíteni kell. A fuvaroztatónak azonnal nyilatkoznia kell, hogy igényli-e a kiszolgáltatást, a kártérítés visszafizetése ellenében. 5:257. § [A bizonyítás terhe a fuvarozásnál]

Source: https://magyarkozlony.hu/hivatalos-lapok/89b85b8ad70e0235666e043337a0300d6ce1670f/dokumentumok/8341c411880cdb69f22c0d9c3478888cb0fb084e/letoltes